7. ΠΡΟΕΔΡ. ΔΙΑΤΑΓΜΑ της 9/26 Απρ. 1927 Περί τροποποιήσεως του Δ/τος της 9 Απρ. 1926. Άρθρον μόνον.-Προκειμένου περί παραχωρήσεων τόπων θερινής ή χειμερινής διαμονής, ανακηρυχθέντων τοιούτων βάσει των διατάξεων του Νόμ. 1698/1919 εις πολυετή εκμετάλλευσιν κατά τας διατάξεις του Νόμ. 2992/1922 αι διατυπώσεις του άρθρ.2 του από 3 Απρ. 1923 Β.Δ/τος περί του τρόπου της ενεργείας δημοπρασίας προς ενοικίασιν των ιαματικών πηγών κλπ. δεν κρίνονται απαραίτητοι, εφ’ όσον το Υπουργικόν Συμβούλιον, κρίνον περί της σπουδαιότητος και σοβαρότητος των προτάσεων, αποφαίνεται ότι συμφέρει η αποδοχή αυτών και ότι δεν υφίσταται ανάγκη τηρήσεως περαιτέρω διατυπώσεων και προθεσμιών προς υπογραφήν της συμβάσεως. 